Document ID: /roh_data/filtered/fineweb-2-filterrobots_roh.jsonl.gz/65514

Dacurt ha gì lieu a Cuira in eveniment istoric: ils 47 praschuniers dal Sennhof èn vegnids transportads en la nova praschun a Cazas Tignez. Sulettamain RTR ha dastgà accumpagnar quella bardigliada cun in team da camera. Il film «Dal Sennhof a Tignez» mussa las preparaziuns per la nova praschun da Tignez, actualmain la pli moderna ch’i dat. Ed il cumià dal Sennhof ch’era ina da las pli veglias e diras praschuns en Svizra. A pled vegnan: Ines E. Follador-Breitenmoser, la directura da la nova praschun grischuna, il maister da la scrinaria Ignaz Flepp ed il survegliant Isidor Derungs. Omadus lavuran dapi decennis ensemen cun praschuniers.